2018/2019 йылдар миҙгеледә Панин команданың капитаны итеп һайлана. Тик миҙгел башында ул өс аҙна йәрәхәтенән дауалана. Ноябрь аҙағында Григорий йәрәхәтенең рецидивын ала һәм уйындар ҡалдырырға мәжбүр була. «Салауат Юлаев» даими миҙгелде конференцияла алтынсы урында тамамлай, Гагарин кубогы өсөн плей-оффтың тәүге этабында «Металлург» хоккей клубын ота (4-2 серияла иҫәп). Конференция ярымфиналында беренсе урын алған «Автомобилист» командаһын 4-1 иҫәбе менән Өфө клубы еңә, шул серияның ике уйынын Григорий Панин дисквалификация өсөн ситтән ҡарай. Көнсығыш конференцияһы финалында «Авангард» хоккей клубына ҡаршы серияның дүртенсе осрашыуында Григорий тағы йәрәхәтләнә — миҙгел уның өсөн тамамлана, ә «Салауат Юлаев» серияла 2-4 иҫәбе менән отола. Григорий был йылда барыһы 59 уйында 9 мәрәй һәм «+11» файҙалыҡ күрһәткесен йыя.